Dezbaterile pe sistemul Patriot. Răspunsul ministrului Apărării
- Alexandru Sălăvăstru
- 14 mai 2024, 19:20
Angel Tîlvăr a oferit noi informații despre sistemul Patriot care au urma să fie dat Ucrainei. Ministrul Apărării spune că sistemul operaţional este indispensabil.
Ministrul Apărării crede că sistemul Patriot este indispensabil în apărarea României
Angel Tîlvăr a fost întrebat la Brașov despre sistemul Patriot care ar urma să fie oferit Ucrainei:
„Nu a spus nimeni că trebuie să o dăm. Sunt echipamente solicitate, ţinând seama de situaţia de acolo. Noi avem un astfel de echipament funcţional şi încă trei care sunt în curs de a deveni funcţionale. Până atunci, nevoia noastră este satisfăcută momentan de acest echipament. Urmează să avem şi alte discuţii. Momentan, nu se pune problema”, a spus ministrul Apărării.
În prezent, România deține patru sisteme de apărare, însă doar unul este funcțional:
„Noi le-am luat, cele patru sisteme, din care unul este operaţional, iar celelalte sunt în curs de operaţionalizare şi alte trei sunt în aşteptare, le-am luat tocmai pentru nevoia României de a-şi apăra teritoriul naţional, deci ele au relevanţă, iar din acest punct de vedere, acest sistem operaţional este indispensabil”, a subliniat Angel Tîlvăr.
Discuțiile finale vor avea loc în CSAT
Ministrul Apărării nu a oferit o dată exactă pentru când va fi luată decizia în cazul sistemului Patriot:
„Ce pot să vă spun este că noi, la Ministerului Apărării, am făcut evaluări legate de acest lucru şi ceea ce v-am spus are valabilitate.
Nu este vorba de a prejudicia securitatea naţională, este vorba de a apăra teritoriul naţional, evident în acord şi împreună cu aliaţii noştri, pentru că România face parte dintr-o alianţă care ne onorează şi care ne generează garanţii de securitate”, a mai spus Tîlvăr.
Angel Tîlvăr a discutat cu Iohannis despre subiectul Patriot
Mai mult decât atât, Angel Tîlvăr spune că a discutat cu președintele Iohannis despre această problemă:
„În fapt, dacă noi avem, acum vorbesc în nume personal, avem un sistem de apărare, îl montăm în România să ne apere tot de partea estică, da? Dacă este al nostru, dar îl montăm un pic mai încolo, adică în Ucraina şi ne apără tot pe noi, adică chiar e mai bine cumva şi pentru noi. E o decizie strategică care va fi luată.
Am spus, sunt argumente şi pentru acest lucru.” Am şi declaraţia domnului Donald Tusk, premierul Poloniei. Polonia are două baterii, a câte 16 lansatoare. Fiecare baterie are opt”. Nu avem suficiente Patriot pentru a le putea oferi în acest moment”, a spus și Marcel Ciolacu.